Predkladacia správa

	Materiál Informácia o plnení úloh vyplývajúcich zo Stratégie rozvoja slovenského knihovníctva do roku 2006 sa predkladá na rokovanie vlády SR ako iniciatívny materiál. 

Vláda SR uznesením č. 310/2001 vzala na vedomie a prijala úlohy súvisiace s napĺňaním zámerov Stratégie rozvoja slovenského knihovníctva do roku 2006 (ďalej len „stratégia“), ktorá odstránila absenciu základného programového dokumentu v oblasti knižničného systému. Cieľom Informácie o plnení úloh vyplývajúcich zo stratégie je podať vláde SR ucelenú informáciu o stave plnenia stanovených strategických úloh knižným systémom SR a zhodnotiť ich. Materiál podľa stanovených zámerov jednotlivých strategických cieľov popisuje plnenie vládneho strednodobého strategického materiálu v oblasti knižničného systému v SR za všetky typy knižníc aj s prehľadným tabuľkovým alebo grafickým spracovaním ukazovateľov, analyzuje plnenie alebo neplnenie úloh, pomenúva problémy a dosiahnutý stav za obdobie 2001 až 2006.  Informácia je spracovaná z výstupu Slovenskej asociácie knižníc, ktorý bol spracovaný na základe podkladov jednotlivých typov knižníc.  
Na základe podkladov môžeme konštatovať, že prijatie stratégie na vládnej úrovni prispelo k rozvoju knižničného systému – vytvorili sa tým podmienky na postupné znižovanie rozdielov medzi knižnicami jednotlivých regiónov Slovenska, boli definované zámery koordinovaného postupu knižníc s cieľom lepšieho využitia existujúcich ľudských, materiálnych a finančných zdrojov.

	V zmysle čl. 10 ods. 6 písm. a) Smernice na prípravu a predkladanie materiálov na rokovanie vlády SR (schválená uznesením vlády SR č. 512/2001) nebol materiál predmetom medzirezortného pripomienkového konania.

Materiál nemá finančný, ekonomický a environmentálny vplyv a zároveň ani vplyv na zamestnanosť.